लोग इन नोटों के साथ पुराना टैक्स जमा करने पहुंच रहे
Rs 2,000 notes to be withdrawn from circulation, exchange window to be open till September 30, 2000 रुपए के नोट चलन से बाहर होंगे। आरबीआई की इस घोषणा के बाद लोगों ने अपने नोट बाजार में खपाने शुरू कर दिए हैं।
2000 रुपए के नोट चलन से बाहर होंगे। RBI की इस घोषणा के बाद लोगों ने अपने नोट बाजार में खपाने शुरू कर दिए हैं। ज्वेलरीसे लेकर किराना स्टोर तक लोग दो-दो हजार के नोट लेकर पहुंच रहे हैं। कुछ व्यापारी इन नोटों को लेने में कतरा रहे हैं। वहीं, कुछ लोगों ने इसमें भी नए मौके तलाशने शुरू कर दिए हैं।
गुजरात के पालनपुर में किराना स्टोर से जुड़े लोगों ने कहा कि दो हजार के नोट का स्वागत है। बशर्ते आप पूरी धनराशि का सामान खरीदें। दुकानदारों ने दो टूक कहा कि 100-500 के सामान के लिए दो हजार का नोट नहीं तोड़ेंगे। यहां पेट्रोल पंपों पर भी बड़ी तादाद में 2000 के नोट पहुंचे रहे हैं।
190 पेट्रोल पंपों पर 2000 नोट के साथ 1 करोड़ आए 
सूरत के पेट्रोल पंप मालिक सुरेश देसाई ने बताया कि पहले दो हजार की एक गड्डी बमुश्किल आती थी, लेकिन RBI के ऐलान के बाद एक दिन में ढाई गड्डी आ गई। अहमदाबाद पेट्रोल पंप एसोसिएशन चीफ अरविंद पटेल ने बताया कि लोगों ने एक दिन में शहर के 190 पेट्रोल पंपों पर 1 करोड़ रुपए के 2-2 हजार के नोट खपा दिए।
दूसरी तरफ, गुजरात के सर्राफा मार्केट में भी चमक देखी गई। साल 2016 की नोटबंदी के आरंभिक दिनों में सोना-चांदी खूब बिकी थी। जांच-निगरानी से बचने के लिए ज्वैलर्स ने दो लाख रुपए के कम के ही बिल बनाए थे। ताकि खरीदार को पैनकार्ड न देना पड़े। अब फिर ऐसा ही अंदेशा है।
लोग 2000 का नोट लेकर टैक्स अदा करने पहुंच रहे
सूरत में एक टूर एंड ट्रैवल्स संचालक की बस टैक्स न भरने के कारण एक साल से जब्त थी। उसने आरटीओ में 6.40 लाख रुपए भरे। इसमें 4.50 लाख रुपए दो-दो हजार के नोट में थे। एआरटीओ आकाश पटेल ने बताया कि अन्य वाहन मालिक भी दो हजार के नोट लेकर पहुंचे।
गाड़ियों के डाउनपेमेंट 2-2 हजार के नोट में
गुजरात में ऑटोमोबाइल सेक्टर में भी लोग इन नोटों को खपा रहे हैं। लोग डीलरों से फोन कर पूछ रहे हैं कि वाहन खरीदना है। क्या आप 2000 का नोट स्वीकार करेंगे। राजकोट में ऑटोमोबाइल सेक्टर में जो भी बुकिंग हुईं, उनमें डाउनपेमेंट 2-2 हजार के नोट में हुए।
कैश मशीन में जमा कर रहे लोग, बैंकों में प्रवाह बढ़ा 
आईडीबीआई बैंक की कैश मशीन में एक व्यक्ति शुक्रवार देर रात दो हजार के नोट में 20 हजार रुपए जमा कर गया। पालनपुर की बैंकों में जमा रााशि में इन नोटों का प्रवाह दो से तीन प्रतिशत अधिक रहा। बैंक 23 मई से इन नोटों को एक्सचेंज करना शुरू करेंगी।
मामले से जुड़ी भास्कर की ये खास खबरें भी पढ़ें...
1. चार साल से नहीं छपा 2 हजार का कोई नोट, अब सर्कुलेशन से भी बाहर
8 नवंबर 2016, रात 8 बजे। प्रधानमंत्री नरेंद्र मोदी टीवी पर आए। देश के नाम अपनी स्पीच में उन्होंने कहा कि रात 12 बजे से 1000 और 500 के नोट चलन से बाहर हो जाएंगे। उनके एक ऐलान से महज चार घंटे में 86% करेंसी यानी 15.44 लाख करोड़ रुपए के नोट चलन से बाहर हो गए। पूरी खबर पढ़ें...
2. 2000 का नोट सर्कुलेशन से बाहर होगा, RBI वापस लेगा; 30 सितंबर तक बैंकों में बदल सकेंगे
रिजर्व बैंक 2000 का नोट सर्कुलेशन से वापस लेगा, लेकिन मौजूदा नोट अमान्य नहीं होंगे। 2 हजार का नोट नवंबर 2016 में मार्केट में आया था। तब प्रधानमंत्री नरेंद्र मोदी ने 500 और 1000 के नोट बंद कर दिए थे। इसकी जगह नए पैटर्न में 500 का नया नोट और 2000 का नोट जारी किया गया था। पूरी खबर पढ़ें...